Det bliver en tur fra Frederikshavn til Göteborg, som passagererne sent vil glemme. Ikke for det gode. - Ikke nogen god tur, lyder det fra Stena Line.

Det ligner noget fra en film, hvor der har været masseslagsmål. Men det er billeder taget ombord på Stena Lines færge fra Frederikshavn til Göteborg fredag morgen. - Det har ikke været nogen god tur for hverken passagerer eller de ansatte, og det beklager vi naturligvis, siger informationschef i Stena Line, Jesper Walthersson til TV2/Nord. Ifølge TV2/Nords oplysninger fik passagererne udleveret tæpper og vand, samtidig med at der var en stemning af panik ombord på færgen. - Der har aldrig været nogen fare for hverken passagerne eller skibet, slår informationschefen fast. Brug pilene under billedet for at se flere billeder